Караш-Северин
Караш-Северин е окръг в югозападната част на Румъния, чийто административен център е промишленият град Решица.

Разположен е във физико-географската и историческа област Банат в Румъния. Заема площ от 8514 km2 (3,6% от площта на страната).

Граничи с окръзите: Тимиш на северозапад и север, Хунедоара и Горж на изток, Мехединци на изток и югоизток, а р. Дунав оформя на юг и югозапад границата със Сърбия.

Релеф 
Преобладава планинския релеф, заемащ 65% от територията – Банатските планини, планината Царку-Годену и планината Черней. Планините нарастват по височина от запад на изток, като стигат максимална височина в планината Годяну (1600 – 2200 m). Далеч по-ниски са южните хълмове на планините Пояна Рушка, Семеник, Алмъж, Локвей, Аниней и Догнечей, достигащи височина между 600 и 1400 m. Планините са разделени от долините Бистра и Тимиш-Черна. На запад се простират хълмовете на Оравица, Доклин и Сакош-Загужени.

Климат 
Умерено-континентален климат със средиземноморско влияние. Средногодишната температура варира в зависимост от надморската височина и достига 10 – 11 градуса в хълмистите райони и 4 – 9 градуса в планините. Валежите в низините са около 700 mm/m², до 1400 mm/m² в планините Царку и Годяну.

Исторически дати 
 102 г.: изградена е римската крепост Тибиск
 1289 г.: селището Карансебеш е отбелязано документално под името opidum
 1450 г.: Карансебеш става политически център на областта Банат
 1718 г.: след мирния договор от Пасаровиц, Банат става част от Хабсбургската империя
 1769 г.: заработват металургичните заводи в гр. Решица, а през 1771 г. – първите пещи на територията на Румъния
 1783 г.: гр. Карансебеш става център на Румънската православна епископия

Курорти 
 Бъиле Херкулане – сред най-старите курорти в света, отбелязан в документ от 153 г. пр.н.е.
 Трей Апе туристически курорт край езеро, южно от село Бребу Ноу. Езерото дава начало на реката Караш.
 Семеник – на 10 km от Вълюг. Има писта за начинаещи скиори.

Природни резервати 
 Кеиле Нерей-Беушница
 Изворул Бигар
 Бързавица
 Пещера Комарник
 Домоглед
 Фъняца ку нарчисе
 Зервещ
 Пъдуреа Езеришел
 Валеа Грецка

Градове 
 Решица
 Карансебеш
 Бокша
 Оравица
 Молдова Ноуа
 Оцелу Рошу
 Анина
 Бъиле Херкулане

Села 
 Молдова Веке

Бележки 

 
Банат